** ОБЩИНА ЧИПРОВЦИ**

**ГОДИШЕН ПЛАН**

**ЗА ПАША**

**ЗА ОБЩО ПОЛЗВАНЕ НА ОБЩИНСКИТЕ ПАСИЩА, МЕРИ И ЛИВАДИ НА ТЕРИТОРИЯТА НА ОБЩИНА ЧИПРОВЦИ**

**ЗА СТОПАНСКАТА 2019 – 2020г.**

**I. ОСНОВАНИЕ**

Настоящият Годишен план за паша за стопанската 2019 г. - 2020г., се разработва на основание чл. 37о. ал. 1, т.1 от Закона за собствеността и ползването на земеделските земи (ЗСПЗЗ), съгласно който планът се изготвя ежегодно и се внася за разглеждане и приемане от Общинския съвет.

**II. ОБХВАТ**

Годишният план за паша посочва годишното разпределение и ползване на мерите и пасищата в населените места на територията на Община Чипровци при спазване на правилата за ползването им, изготвени съгласно чл. 37и, ал.3 от ЗСПЗЗ и предложение за приемане от Общински съвет Чипровци.

**III. ЦЕЛ**

Да се подобри стопанисването, контролът и редът за ползването на мерите и пасищата, общинска собственост, от земеделските стопани или техни сдружения, както и да се повишат техните познания при прилагане на добрите селскостопански практики и тяхното положително и отрицателно въздействие върху околната среда.

**IV. ОТГОВОРНОСТИ НА ДЛЪЖНОСТНИТЕ ЛИЦА ПРИ ИЗПЪЛНЕНИЕ НА ПЛАНА**

1. **Кмета на Община Чипровци**

* ръководи и контролира изпълненията на мероприятията по стопанисване и управление мерите и пасищата от общинския поземлен фонд на територията на общината, съгласно чл. 25, ал. 1 от ЗСПЗЗ;
* упълномощава длъжностно лице от общинска администрация (разписване в длъжностната характеристика на същото) за провеждането на конкретни процедури и мероприятия в изпълнение изискванията на закона;
* изисква от кметовете и кметските наместници на населените места спазването на разписаните правила по отношение ползването на пасищата на територията на съответното кметство;

2. **Длъжностното лице упълномощено със Заповед на Кмета на община Чипровци**

* ежегодно изисква списък на мерите и пасищата от ОПФ от Общинска служба „Земеделие”;
* отговаря за актуализацията на плана;
* съдейства и подпомага кметове и кметски наместници по изпълнението на плана;
* води регистър на сключените договори и следи техните срокове;

1. **Кмет и кметски наместник на населеното място**:

* създава и ръководи работна група, която има за задача да извърши разпределение на мерите, пасищата и ливадите за общо и индивидуално ползване от земеделските стопани;
* съгласува договорите за ползване на мерите, пасищата и ливадите от общинския поземлен фонд, които представя в общинска администрация за сключване;
* организира и контролира мероприятията по поддържане на мерите, пасищата и ливадите за общо ползване в добро земеделско и екологично състояние;
* управлява изразходването на средствата от наемите /таксите/ от мерите, пасищата и ливадите за извършване на мероприятия с цел екологичното им подобряване;

**V. СПИСЪК С РАЗМЕРА И МЕСТОПОЛОЖЕНИЕТО НА МЕРИТЕ И ПАСИЩАТА ЗА ОБЩО ПОЛЗВАНЕ НА ТЕРИТОРИЯТА НА СЪОТВЕТНОТО ЗЕМЛИЩЕ**

Ежегодно Общинският съвет по предложение на Кмета на общината определя с решение Списък на пасищата, мерите и ливадите за общо ползване с размера и местоположението им на територията на Община Чипровци по населени места.

На територията на общината са определени за общо ползване **2633,680** **дка** мери, пасища и ливади**.**

**VI. ПРАВИЛА ЗА ПОЛЗВАНЕ НА МЕРИТЕ И ПАСИЩАТА НА ТЕРИТОРИЯТА НА ОБЩИНА ЧИПРОВЦИ**

Правилата за ползване на мерите и пасищата на територията на Община Чипровци включват:

**1. Задължения на общината за поддържането на мерите и пасищата**:

- Да поддържат мерите, пасищата и ливадите в добро земеделско и екологично състояние;

- Да осигури безпрепятствено ползване на предоставените мери, пасища и ливади;

-Да предоставят периодична информация и методически указания на ползвателите относно необходимите мероприятия по поддържане и опазване на мерите, пасищата и ливадите.

**2. Задължения на ползвателите за поддържането на мерите и пасищата**

-Да се променят предназначението на мерите, пасищата и ливадите общинска собственост и да не се разорават;

- Да не използват мерите, пасищата и ливадите за неземеделски нужди;

-Да почистват мерите, пасищата и ливадите от камъни и нежелана храстовидна растителност(къпина, шипка), да се провежда борба с агресивните и устойчиви растителни видове (орлова папрат, чемерика);

* Земеделските стопани, ползващи постоянно затревени площи (пасища и ливади), са длъжни да поддържат минимална гъстота от 0,15 животински единици на хектар (ЖЕ) (ха) или да извършат минимум една коситба годишно;
* Да не допускат замърсяването на мерите, пасищата и ливадите с битови, строителни, производствени, опасни и други отпадъци;
* Предоставените площи да се опазват от ерозия, заблатяване, засоляване и други увреждания;
* Забранява се паленето на растителност в мерите, пасищата и ливади;
* Задължително да се спазват съществуващите полски граници (синори) в блока на земеделското стопанство или земеделския парцел;
* Задължително е опазването на земеделските площи в близост до гори от навлизането на дървесна и храстовидна растителност в тях.

**3.Сключване на договори за наем на мерите и пасищата за индивидуално ползване – задълженията на общината и ползвателите на мерите и пасищата да залегнат в договорите**:

**VII. СПИСЪК НА ВСИЧКИ СТОПАНИ, ОТГЛЕЖДАЩИ ПАСИЩНИ ЖИВОТНИ НА ТЕРИТОРИЯТА НА НАСЕЛЕНИТЕ МЕСТА В ОБЩИНА Чипровци –Справка от Ветеринарномедицинска служба гр.Чипровци**

Участъковия ветеринарен лекар предоставя в община Чипровци списък с данни за земеделските стопани или техни сдружения, регистрирани като юридически лица, отглежданите от тях животни.

**VIII. ФИНАНСОВО ОСИГУРЯВАНЕ НА ПЛАНА**

**Финансовото осигуряване на плана да се постига чрез:**

* Постъпленията от наемите (таксите) за ползване на мери, пасища и ливади, общинска собственост по чл.19 от ЗСПЗЗ. По този начин се осигуряват на кметствата средства за поддържане на мерите и пасищата в добро земеделско и екологично състояние
* Финансиране по проекти - Общинската администрация и/или ползвателите на мерите и пасищата могат да кандидатстват по европейски програми за средства с цел подобряване екологичното им състояние

**ІX. ВЗАИМОДЕЙСТВИЕ**

При изпълнение на плана, общинската администрация взаимодейства с:

* ОД ”Земеделие” и ОС „Земеделие” Чипровци - представят в срок до 31.08. на текущата година списък на имотите от ДПФ и ОПФ по землища, броя на наличните пасищни животни по населени места (общо по видове), съгласно изискванията на чл. 98, ал. 2 и ал. 3 и чл. 99 от ППЗСПЗЗ.
* ДФ „Земеделие – Разплащателна агенция” - предоставят имената на ползвателите на мери и пасища по списък, предоставен от ОСЗ по физически блокове за съответната година, съгласно изискванията на чл. 36 от Закона за подпомагане на земеделските производители.